钦定古今图书集成/明伦汇编/皇极典/第250卷 > 书经 > 舜典
## 钦定古今图书集成/明伦汇编/皇极典/第250卷 > 书经 > 舜典

帝曰：“咨汝二十有二人，钦哉！惟时亮天功。”

〈蔡传〉《二十二人》，四岳九官十二牧也。总告之，使各敬其职，以相天事也。〈大全〉陈氏雅言曰：二十有二人之职，皆天之职也。典天叙，礼天秩，服天命，刑天讨，无一事之不本于天。天有是事，则人有是官，天不自为而人代之。帝舜于此语以“钦哉亮天功”者，欲使知所敬也。